સરકારે નોકરીઓની સંખ્યા વધી હોવાનો દાવો પ્રોવિડન્ટ ફંડ, નેશનલ પેન્શન સ્કીમ અને એમ્લોયીઝ સ્ટેટ ઇન્સ્યોરન્સ કોર્પોરેશનમાં થયેલી નોંધણીને આધારે કર્યો છે, પરંતુ એ યાદ રાખવું ઘટે કે સરકારે શ્રમકાયદાઓ સુધારવાને બહાને જે ઉપરછલ્લા સુધારા કર્યા છે તેને કારણે આ યોજનામાં નવા કર્મચારીઓની નોંધણી કરાવવાનું નોકરીદાતાઓ માટે લાભકારક બન્યું છે, વળી સરકારે કાયદામાં સુધારો કર્યો છે કે અગાઉ જ્યાં ૨૦ કર્મચારીઓ કામ કરતા હોય ત્યાં પ્રોવિડન્ટ ફંડનાં ધારાધોરણો લાગુ પડતાં હતાં, હવે તો માત્ર દસ કર્મચારીઓ હોય ત્યાં પણ આ ધારાધોરણો લાગુ પડે છે.